**УИХ-ын 2007 оны намрын ээлжит чуулганы Төрийн байгуулалтын байнгын хорооны 2008 оны 12 дугаар сарын 27-ны өдөр /Пүрэв гариг/-ийн хуралдаан 13 цаг 25 минутанд Төрийн ордны \"В\" танхимд эхлэв.**

Байнгын хорооны дарга, УИХ-ын гишүүн Д.Дондог ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 19 гишүүнээс 10 гишүүн ирж, 52.6 хувийн ирцтэй байв.

Чөлөөтэй: **Д.Одхүү**

Өвчтэй**: Э.Бат-Үүл**

Тасалсан: **Д.Арвин, Т.Бадамжунай, Д.Бат-Эрдэнэ, С.Баярцогт, Д.Туяа, Ч.Содномцэрэн, Б.Эрдэнэбат**

Монгол Улсын Их Хурлын сонгуулийн тойрог байгуулах тухай УИХ-ын тогтоолын төсөл /анхны хэлэлцүүлэг/

**Хэлэлцэж буй асуудалтай холбогдуулан УИХ-ын Тамгын газрын зөвлөх Д.Насанжаргал, Төрийн байгуулалтын байнгын хорооны референт З.Нямцогт нарын бүрэлдэхүүнтэй ажлын хэсэг байлцав.**

**УИХ-ын тогтоолын төслийн анхны хэлэлцүүлэгтэй холбогдуулан УИХ-ын гишүүдээс асуулт, санал гараагүй болно.**

Д.Дондог: **Сонгуулийн ерөнхий хорооноос оруулж ирсэн саналыг Чуулганы нэгдсэн хуралдаанд оруулахыг дэмжиж байгаа гишүүд гараа өргөнө үү.**

**Зөвшөөрсөн                          9**

**Татгалзсан                 1**

**Бүгд                           10**

**Гишүүдийн олонхийн саналаар дэмжигдлээ.**

**УИХ-ын тогтоолын төслийг анхны хэлэлцүүлгээр баталъя гэсэн саналыг дэмжиж байгаа гишүүд гараа өргөнө үү.**

**Зөвшөөрсөн                        9**

**Татгалзсан               1**

**Бүгд                           10**

**Гишүүдийн олонхийн саналаар дэмжигдлээ.**

**Байнгын хорооноос гарах санал, дүгнэлтийг УИХ-ын гишүүн М.Зоригт УИХ-ын Чуулганы нэгдсэн хуралдаанд танилцуулахаар тогтов.**

Хуралдаан 13 цаг 30 минутанд өндөрлөв.

Тэмдэглэлтэй танилцсан:

ТӨРИЙН БАЙГУУЛАЛТЫН

БАЙНГЫН ХОРООНЫ ДАРГА                                       Д.ДОНДОГ

Тэмдэглэл хөтөлсөн:

ХУРАЛДААНЫ НАРИЙН

БИЧГИЙН ДАРГА                                                              Ч.АЛТАНЦЭЦЭГ

УИХ-ЫН ТӨРИЙН БАЙГУУЛАЛТЫН БАЙНГЫН ХОРООНЫ

2007 ОНЫ 12 ДУГААР САРЫН 27-НЫ ӨДӨР /ПҮРЭВ ГАРИГ/-ИЙН  ХУРАЛДААНЫ ДЭЛГЭРЭНГҮЙ ТЭМДЭГЛЭЛ

Хуралдаан 13  цаг 25 минутанд эхлэв.

**Монгол Улсын Их Хурлын сонгуулийн тойрог байгуулах тухай**

**УИХ-ын тогтоолын төсөл /анхны хэлэлцүүлэг/**

Д.Дондог: **- Байнгын хорооны гишүүдийн энэ өдрийн амар амгаланг айлтгая. Өнөөдрийн хуралдаанаар 2 асуудал хэлэлцэхээр төлөлөгдөж байгаа. Нэгдүгээр асуудал бол өчигдөр хэлэлцэх эсэхийг шийдсэн Монгол Улсын Их Хурлын сонгуулийн тойрог байгуулах тухай УИХ-ын тогтоолын төслийн анхны хэлэлцүүлэг хийгдэх ёстой. 2 дахь асуудал бол УИХ-ын зарим гишүүний бүрэн эрхийг түдгэлзүүлэх саналын тухай гэсэн асуудал байгаа. 2 дахь асуудлын тухайд Ардчилсан намын зөвлөл үдээс хойш хуралдаантай байгаа учраас энэ асуудлыг түр хойшлуулаад эхлээд Монгол Улсын Их Хурлын сонгуулийн тойрог байгуулах тухай УИХ-ын тогтоолын төслийн анхны хэлэлцүүлгийг хийе, өөр саналтай гишүүн байна уу? Алга, тэгвэл хэлэлцэх асуудлаа баталъя.**

**Энэ асуудлаар өмнө нь бид нар хэлэлцэх эсэхийг ярьж байхад Сонгуулийн ерөнхий хорооноос оруулж ирсэн 2 хувилбарын эхний хувилбарыг хэлэлцэх нь зүйтэй гэж гишүүд олонхи нь ийм санал гаргасан. Хэлэлцэх эсэхийг шийдсэний дараагаар анхны хэлэлцүүлгийг нэг мөр хийгээд явах нь зүйтэй юм гэж гараа өргөсөн байгаа, гэхдээ хуулийн дагуу өнөөдөр бас Байнгын хороогоор заавал оруулж бас санал хураалгаж Чуулгандаа санал дүгнэлтээ оруулах нь зүйтэй гэж бодож байна. Энэ дээр өөр саналтай гишүүн байна уу? Алга. Түрүүнд нь би ярьсан, гэхдээ хуулиар заавал Байнгын хороон дээр ярих шаардлагатай болж таарч байгаа юм. Тэгээд түрүүнийх дээрээ ижил саналтай байна гэж би ойлгоод байгаа шүү дээ. Тэгвэл анхны хэлэлцүүлгээр энэ Сонгуулийн ерөнхий хорооноос оруулж ирсэн хэлэлцэх эсэхийг шийдсэн саналыг оруулахыг дэмжиж байгаа гишүүд гараа өргөнө үү. 10-аас 9 хүн өргөлөө, санал нэгтэй дэмжлээ.**

**Өөр зарчмын зөрүүтэй санал байхгүй, анхны хэлэлцүүлгээр баталъя гэсэн саналтай байна, болох уу, хугацаа нь болсон байгаа. Тэр саналыг дэмжиж байгаа гишүүд гараа өргөнө үү, 10-аас 9, энэ санал дэмжигдлээ.**

**Илтгэгч нь Зоригт гишүүн.**

**2 дахь асуудлыг үдээс хойш тусгай цаг зарлая, та бүхэнд материал тарааж байгаа, тэгээд бас энийг судалж үзээд, танилцаад тэгээд хуралдах нь зүйтэй байхаа гэж бодож байна, ингээд хүрэлцэн ирсэнд баярлалаа. Дөнгөж сая Дэд хорооны хурал дууссан, одоо тарааж байгаа.**

Хуралдаан 13 цаг 30 минутанд өндөрлөв.

Соронзон хальснаас хянаж буулгасан:

ХУРАЛДААНЫ НАРИЙН

БИЧГИЙН ДАРГА                                                              Ч.АЛТАНЦЭЦЭГ